OpenLLM-France/wikimedia huggingface dataset:
# Orquestra Maravella

L'Orquestra Maravella és un conjunt musical català creat el 1951 a Caldes de Malavella per Lluís Ferrer i Puigdemont, i que consta d'orquestra de concert, d'orquestra de ball i de cobla. Els primers anys actuaren gairebé sempre a l'estranger, raó per la qual els anomenaven Orquestra Internacional. Han actuat a Espanya, Bèlgica, Alemanya, Itàlia, França, Àustria, Suïssa, Portugal, Països Baixos, Andorra, Dinamarca, i fins i tot a l'antiga URSS. També han actuat a TV3, a la Fira d'abril de Sevilla, a les Falles de València, als Sanfermines de Pamplona, a les Fires del Pilar de Saragossa, a la Festa Major de Barcelona, a les festes de Sant Isidre de Madrid, a carnavals de Galícia, a Casinos d'Espanya, a la Setmana Santa de Bilbao, a les festes de la Virgen Blanca de Vitòria, al Gran Hotel "Bahía del Duque" (Adeje-Tenerife), Lanzarote, i a Festes Majors d'arreu de Catalunya i Espanya. Avui l'orquestra consta amb gairebé una vintena de músics dins dels quals quatre cantants: David Collado, Imma Comadevall, Isabel del Mar i Benjamí Felip.
Actualment, l'Orquestra Maravella té un Club de Joves Fans que va néixer l'any 2009 a partir de 5 joves de diferents comarques de Catalunya. Durant l'any es realitzen diferents trobades de fans joves de l'orquestra.

## Discografia

* Verbena (1992)
* Balls de festa major (1994)
* En forma (1996)
* El Concert (2002)
* 50è Aniversari (2001)
* Estem de festa
* Som i serem (2004)
* Música Internacional (2008)
* Ballem? (2009)
* Per Vosaltres! (2014)
* Visca la Música! (2017)

## Trobades de Fans Joves

* 5 de desembre del 2010 a Artés (1a)
* 26 de febrer del 2011 a Cubelles (2a)
* 26 de maig del 2012 a Montcada i Reixac (3a)

## Premis

* El 1997 va rebre la Creu de Sant Jordi per la popularització de la música de ball i per ser pioners en la potenciació de la figura del cantant a les orquestres.
* Guanyadors premis ARC 2015 a Millor gira per festes majors de grups de ball

## Referències

* ↑ «Orquestra Maravella». Gran Enciclopèdia Catalana. Barcelona: Grup Enciclopèdia Catalana.
* ↑ Un concert amb l'Orquestra Maravella, ccma.cat
* ↑ Así eran las galas del parador So Nelo, Las Provincias, 13 de maig de 2021
* ↑ L'Orquestra Maravella ofereix un concert de Nadal al Teatre Municipal, Ràdio Balaguer, 18 de desembre de 2020
* ↑ Orquestra Maravella a festesmajorsdecadtalunya.cat
* ↑ Artés acull la primera trobada de fans joves de l'Orquestra Maravella, Nació Digital, 2 de desembre de 2010
* ↑ «Orquestra Maravella». Gran Enciclopèdia Catalana. Barcelona: Grup Enciclopèdia Catalana.
* ↑ Mishima, Blaumut i Mourn, nominats als Premis ARC, Enderrock, 12 de novembre de 2015
* ↑ Els guanyadors dels Premis ARC 2015 a primerafila.cat

## Enllaços externs

* Pàgina de l'Orquestra Maravella
# Orticó

L'Orticó és un tub analitzador d'imatge basat en l'iconoscopi però, a diferència d'aquest, el feix electrònic té una velocitat petita a fi d'evitar l'emissió secundària.

## Funcionament

Aquest tub fa ús del principi de la fotoemissió. L'objectiu projecta una imatge en el fotocàtode. Aquest element al rebre la llum en la seva cara interior, provoca una emissió d'electrons en quantitat proporcional a la lluminositat de la imatge enfocada.
Davant el fotocàtode està situada la pantalla o mosaic d'emissió secundària que és positiva respecte al fotocàtode i, per això, atreu cap a ell els electrons emesos per aquest. Perquè el desplaçament sigui en línia recta existeixen unes bobines d'enfocament que garanteixen la seva no desviació. Els electrons passen per una malla o reixa i xoquen contra la pantalla provocant, pel xoc, l'aparició d'electrons secundaris que són atrapats per la malla. L'emissió d'aquests electrons secundaris deixa sobre el vidre de la pantalla un conjunt de càrregues positives que donen informació referent a la imatge captada per l'objectiu i projectada sobre el fotocàtode.
Les càrregues positives es mantenen perfectament repartides gràcies a la pantalla o mosaic d'emissió secundària és una llàmida d'un tipus de vidre que presenta una alta resistència en el sentit de la seva superfície, i impideix que les càrregues positives es desplacin cap als costats.
L'exploració de la imatge elèctrica present en la cara interna de la pantalla es realitza mitjançant un feix d'electrons (deflactat) línia per línia d'esquerra a dreta i de dalt a baix per unes bobines d'enfoc.
Els electrons generats pel canó es desplacen a una gran velocitat que els confereix una elevada cinètica que provocaria, per l'impacte contra la pantalla, una nova lliberació d'electrons secundaris que alteraria les cargues presents en la pantalla. Això ocasionaria una incorrecta reproducció de la imatge. Per evitar aquest xoc violent l'orticó inclou una reixeta o malla a la qual s'aplica una tensió positiva. La malla actua com a fre en la velocitat dels electrons debut a l'efecte elèctric d'atracció de cargues amb diferent signe.
Els electrons provinents del canó d'electrons (carga negativa) meutralitzen les cargues positives existents sobre la superficie del mirall tornant cap enrere els electrons sobrants. D'aquesta forma els electrons de retonr (aquells que no han precisos per neutralitzar les cargues positives), proporcionen una informació sobre la imatge enfocada sobre el fotocàtode. Si la imatge enfocada és brillant, apareixeran un gran nombre de cargues positives sobre la pantalla i serà necessari un gran nombre d'electrons secundaris quan xoca en elles un electró. Un orticó d'imatge que disposi de cinc etapes multiplicadores produeix un senyal de vídeo de més o menys 100 mil·livolts que ja pot ser amplificat en una etapa convencional.

## Referències

* ↑ Martínez Abadía, José. Introducción a la tecnología audiovisual (en castellà). Tercera edició. Barcelona: Editorial Paidós, 1992, p. 35-37.
# Nypa

Nypa és un gènere monotípic dins la subfamília Nypoideae de palmeres (arecàcies) la seva única espècie és Nypa fruticans. És una palmera que viu als manglars d l'oceà Pacífic i Índic des de Sri Lanka fins Nansei-shoto i les illes Carolines. Té un tronc únic prostrat i es ramifica dicotòmicament, cosa rara en les arecàcies, els fruits són vivípars, resisteixen la salinitat i, a més a més, suren, i per això la dispersió és fàcil.

## Referències

* 1 2 «Nypa fruticans». Royal Botanic Gardens, Kew: World Checklist of Selected Plant Families, 08-08-2009.
* ↑ José Antonio del Cañizo. Palmeras. Mundi-Prensa, 2002. ISBN 84-7114-989-3.
# Néjino

Néjino (en rus: Нежино) és un poble del krai de Primórie, a l'Extrem Orient de Rússia, que en el cens del 2010 tenia 435 habitants.

## Referències

* ↑ Исторические названия — памятники культуры Arxivat 2007-05-09 a Wayback Machine.
# Pala de forner

Una pala de forner és un estri emprat per a enfornar i desenfornar peces de pa, crues i cuites respectivament.
Una variant típica de forn consta d'una volta de material refractari amb una superfície de treball plana relativament gran. Les peces a coure poden ser sense recipient (pans, coques, pizzes…) o amb un recipient (llaunes, cassoles, ...). Pel fet que la profunditat horitzontal del forn acostuma a ser important i la temperatura del forn és molt elevada (de l'ordre dels 200 graus) és imprescindible una eina que permeti dipositar les peces a coure en la posició correcta. La mateixa eina serveix per a enretirar les peces ja cuites.

## La pala

Una pala típica consta d'un mànec llarg de fusta de secció rodona i la pala pròpiament dita. Aquesta pala té una forma aproximadament rectangular, amb secció en forma de pla inclinat amb poca pendent. El caire d'atac és prim i arrodonit.

## Utilització

La boca del forn comunica amb una sala relativament llarga que permet l'operació de guardar la pala (generalment hi ha dues o tres pales) en posició horitzontal i reposant sobre dos o tres suports elevats. El forner agafa la pala i la deixa en posició horitzontal a nivell de la superfície del forn sobre dos cavallets mòbils (generalment). En aquesta posició pot dipositar una o més peces a coure. Un cop carregades les peces crues sobre la pala, el forner les introdueix al forn. Situades les peces sobre el punt desitjat una estirada seca permet enretirar la pala i deixar les peces al seu lloc.
Per a desenfornar el procés és el mateix a l'inrevés. La pala s'introdueix sobre la peca que hom vol enretirar amb un cop sec. La inèrcia de la peça fa que tingui tendència a no desplaçar-se i permet introduir la pala per sota. Carregada la pala el forner la treu del forn i descarrega les peces cuites.

## Referències

* ↑ DCVB:Pala.
* ↑ EL MARINER DE SANT PAU. Jacint Verdaguer.
* ↑ Diccionari catalá-castellá-llatí-frances-italiá. En la imprèmpta de Joseph Torner, 1839, p. 365–.

## Vegeu també

* Pa
* Forn
# Operacions de Mercat Obert

Les operacions de mercat obert (OMO, en anglès: Open Market Operations) són un instrument de política monetària que consisteix en la compra o la venda de valors per part del banc central. Les OMO s'utilitzen per controlar la quantitat de diners en circulació a l'economia, cosa que afecta la inflació i el creixement econòmic.
Quan el banc central compra valors, injecta diners a l'economia. Això pot ajudar a reduir els tipus d'interès i estimular el creixement econòmic. Per contra, quan el banc central ven valors, retira diners de l'economia. Això pot ajudar a augmentar els tipus d'interès i frenar la inflació.
Les OMO es poden realitzar a través de diferents tipus de valors, com ara:
* Lletres del tresor: són valors emesos pel govern.
* Bons: són valors emesos per empreses o governs.
* Actius recolzats per hipoteques: són valors que estan recolzats per hipoteques.
Les OMO són un instrument flexible que es pot utilitzar per assolir una varietat d'objectius de política monetària. Per exemple, les OMO es poden utilitzar per a:
* Controlar la inflació: si la inflació és alta, el banc central pot vendre valors per retirar diners de l'economia i reduir la inflació.
* Estimular el creixement econòmic: si el creixement econòmic és lent, el banc central pot comprar valors per injectar diners a l'economia i estimular el creixement.
* Estabilitzar els tipus dinterès: si els tipus dinterès estan volàtils, el banc central pot comprar o vendre valors per ajudar a estabilitzar-los.
Les OMO són una eina important de la política monetària que es pot fer servir per influir en l'economia.

## Referències

* 1 2 «¿Qué son las operaciones de mercado abierto?» (en castellà). Banc d'Espanya, 20-01-2022. [Consulta: 2 febrer 2024].
* ↑ Ochoa Maldonadoa, Omar Alfonso «Las operaciones de mercado abierto -OMAS- Instrumento eficaz para el control de la Base monetaria: trasegar histórico y pertinencia actual» (en castellà). Revista Misión Jurídica, 15-07-2013 [Consulta: 2 febrer 2024].

## Enllaços externs

* «Operaciones de mercado abierto y el papel del mercado de repo» (en castellà). FasterCapital. [Consulta: 2 febrer 2024].
# Orgyia

Orgyia és un gènere de lepidòpters ditrisis de la família dels erèbids (Erebidae), subfamília Lymantriinae.

## Taxonomia

* Orgyia albofasciata (Schintlmeister, 1994)
* Orgyia amphideta (Turner, 1902)
* Orgyia anartoides (Walker, 1855)
* Orgyia antiqua (Linnaeus, 1758)
* Orgyia antiquoides (Hübner, 1822)
* Orgyia araea (Collenette, 1932)
* Orgyia ariadne (Schintlmeister, 1994)
* Orgyia athlophora Turner, 1921
* Orgyia aurolimbata Guenée, 1835
* Orgyia australis Walker, 1855
* Orgyia basinigra (Heylaerts, 1892)
* Orgyia cana H. Edwards, 1881
* Orgyia chionitis (Turner, 1902)
* Orgyia corsica (Boisduval, 1834)
* Orgyia definita Packard, [1865]
* Orgyia detrita Guérin-Méneville, [1832]
* Orgyia dewara Swinhoe, 1903
* Orgyia diplosticta (Collenette, 1933)
* Orgyia dubia (Tauscher, 1806)
* Orgyia falcata Schaus, 1896
* Orgyia fulviceps (Walker, 1855)
* Orgyia josephina Austaut, 1880
* Orgyia leptotypa (Turner, 1904)
* Orgyia leucostigma (Smith, 1797)
* Orgyia leuschneri Riotte, 1972
* Orgyia magna Ferguson, 1978
* Orgyia osseana Walker, 1862
* Orgyia papuana Riotte, 1976
* Orgyia pelodes (Lower, 1893)
* Orgyia postica (Walker, 1855)
* Orgyia pseudotsugata (McDunnough, 1921)
* Orgyia recens (Hübner, 1819)
* Orgyia rupestris Rambur, 1832
* Orgyia sarramea Holloway
* Orgyia semiochrea (Herrich-Schäffer, [1855])
* Orgyia splendida (Rambur, 1842)
* Orgyia thyellina Butler, 1881
* Orgyia trigotephras Boisduval, 1829
* Orgyia turbata Butler, 1879
* Orgyia vetusta Boisduval, 1852

## Galeria

* Orgyia antiqua larves joves
* Orgyia antiqua larva
* Orgyia antiqua larva
* Orgyia antiqua mascle
* Orgyia antiqua femella

## Referències

* ↑ «BioLib - Orgyia» (en anglès). [Consulta: 16 setembre 2024].

## Enllaços externs

* Funetː Orgyia Arxivat 2016-03-08 a Wayback Machine. (en)
* Biodiversidad Virtualː Orgyia (castellà).
# Thor: The Dark World

Thor: The Dark World (literalment Thor: El món fosc) és una pel·lícula de superherois estatunidenca basada en el personatge homònim de Marvel Comics: Thor; produïda per Marvel Studios i distribuïda per Buena Vista Distribution. Es tracta de la seqüela del llargmetratge Thor (2011) i la vuitena entrega den l'Univers cinematogràfic de Marvel. Dirigida per Alan Taylor, que va donar vida al guió de Christopher Yost, Christopher Markus i Stephen McFeely, i produïda per Kevin Feige.

## Argument

Thor lluita per restaurar l'ordre a través de l'univers, però una antiga raça comandada per l'amenaçador Malekith torna per enfonsar l'univers en les tenebres. Contra un enemic que el mateix Odín i Asgard no poden resistir, Thor s'ha d'embarcar en el seu viatge més perillós fins al dia en què trobarà la Jane Foster i serà obligat a sacrificar-ho tot per salvar la humanitat.

## Repartiment

* Chris Hemsworth
* Natalie Portman
* Tom Hiddleston
* Anthony Hopkins
* Rene Russo
* Stellan Skarsgård
* Christopher Eccleston
* Kat Dennings
* Ray Stevenson
* Idris Elba
* Zachary Levi
* Tadanobu Asano
* Jaimie Alexander
# Arroio do Só

Arroio do Só és un barri de la ciutat brasilera de Santa Maria, Rio Grande do Sul. El barri està situat al districte d'Arroio do Só.

## Villas

El barri amb les següents villas: Água Boa, Alto dos Mários, Arroio do Só, Coitado, Parada João Alberti, Picada do Arenal, Rincão dos Becos, Rincão dos Pires, Rincão Nossa Senhora Aparecida, São Geraldo, Tronqueiras, Vila Arroio do Só i Vila Silva.
| Pains | Palma | Palma Restinga Seca |
| Pains | | Restinga Seca |
| Passo do Verde | Passo do Verde / Formigueiro | Restinga Seca Formigueiro |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Elixir paregòric

L'Elixir paregòric és una tintura d'opi benzoica: és preparat a base d'extret d'opi, àcid benzoic, càmfora, essència d'anís i alcohol, i que conté uns 0,10 g de morfina per cada 100 cm³.
Era un remei casolà en els segles xviii i xix, quan es va usar àmpliament per calmar els nens inquiets. Al segle xx el seu ús es va reduir, ja que els governs el regularen. (Als Estats Units, el paregóric encara es pot trobar a la farmacopea, però és una droga de classe III d'acord amb la llei de substàncies controlades.)

## Indicacions

    És indicat com a agent antiperistàltic, especialment en el tractament de la diarrea.

## Contraindicacions

    Hipersensibilitat coneguda a aquest fàrmac o a qualsevol de derivats de l'opi. No s'ha d'utilitzar quan la diarrea és causada per una substància tòxica.

## efectes adversos

    amb freqüència provoca somnolència i marejos. Quan s'utilitza segons les instruccions, es poden donar nàusees i restrenyiment. Altres efectes adversos inclouen depressió respiratòria, hipotensió i miosi, i, amb l'ús continu, la dependència psicològica.

## Referències

* ↑ «Elixir paregòric». Gran Enciclopèdia Catalana. Barcelona: Grup Enciclopèdia Catalana.
* 1 2 3 entrada a diccionari mèdic
# Lamprologus stappersi

Lamprologus stappersi és una espècie de peix de la família dels cíclids i de l'ordre dels perciformes.
Els mascles poden assolir els 5,1 cm de longitud total.
Es troba a Àfrica: República Democràtica del Congo.

## Referències

* 1 2 «Lamprologus stappersi» (en anglès). FishBase. Froese, Rainer; Pauly, Daniel (editors).
# Soane Patita Maituku

Soane Patita Maituku (1947?) és un monarca de Wallis i Futuna, que fou rei d'Alo de 2002 a 2008. Va succeir Sagato Alofi el 21 de novembre de 2002, però fou destituït per decisió unànime dels quatre principals clans del regne el 19 de febrer de 2008. Fou succeït per Petelo Vikena el 6 de novembre de 2008.

## Enllaços externs

* Futuna crowns new king a Radio Nova Zelanda Internacional, 7/11/2008
| Precedit per: Sagato Alofi | Tu'i Agaifo d'Alo 2002 - 2008 | Succeït per: Petelo Vikena |
# Panoplosaure

El panoplosaure (Panoplosaurus, "llangardaix blindat") és un gènere de dinosaure nodosàurid, un dels últims coneguts. Va viure al Cretaci superior.
# Saint-Martin-le-Beau

Saint-Martin-le-Beau és un municipi de la regió de Centre-Vall del Loira, departament de l'Indre-et-Loire. En aquesta població va passar els darrers anys d'exili el president de la Generalitat Josep Tarradellas.

## Referències

* ↑ «SAINT-MARTIN-LE-BEAU - Carte plan hotel ville de Saint-Martin-le-Beau 37270» (en francès). cartesfrance.fr. [Consulta: 8 maig 2021].
# Thonotosassa

Thonotosassa és una concentració de població designada pel cens dels Estats Units a l'estat de Florida. Segons el cens del 2000 tenia 6.091 habitants.

## Demografia

Segons el cens del 2000, Thonotosassa tenia 6.091 habitants, 2.178 habitatges, i 1.616 famílies. La densitat de població era de 141,1 habitants/km².
Dels 2.178 habitatges en un 34,9% hi vivien nens de menys de 18 anys, en un 55,6% hi vivien parelles casades, en un 12,2% dones solteres, i en un 25,8% no eren unitats familiars. En el 20,1% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,7% tenia menys de 18 anys, un 7,6% entre 18 i 24, un 28,6% entre 25 i 44, un 23,1% de 45 a 60 i un 14% 65 anys o més.
L'edat mediana era de 37 anys. Per cada 100 dones de 18 o més anys hi havia 95,4 homes.
La renda mediana per habitatge era de 43.159 $ i la renda mediana per família de 44.829 $. Els homes tenien una renda mediana de 31.914 $ mentre que les dones 22.674 $. La renda per capita de la població era de 18.191 $. Entorn del 12,7% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thonotosassa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Thonotosassa». American Fact Finder. Oficina del Cens dels Estats Units, 12-01-2010.
# Austrochaperina adamantina

Austrochaperina adamantina és una espècie de granota que viu a Papua Nova Guinea.

## Referències

* Richards, S. & Allison, A. 2004. Austrochaperina adamantina. Llista Vermella d'Espècies Amenaçades de la UICN 2006. Accedit a data 1 de febrer del 2008.
# Rhacophorus hoanglienensis

Rhacophorus hoanglienensis és una espècie de granota que es troba a Vietnam i, possiblement també, a la Xina.
Està amenaçada d'extinció per la pèrdua del seu hàbitat natural.

## Referències

* Truong, N.Q. & Bain. R. 2004. Rhacophorus hoanglienensis. Llista Vermella d'Espècies Amenaçades de la UICN 2006. Consulta: 9 de gener de 2008.
# Lamprologus teugelsi

Lamprologus teugelsi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8,2 cm de longitud total.

## Distribució geogràfica

Es troba a Àfrica: riu Congo.

## Referències

* 1 2 «Lamprologus teugelsi» (en anglès). FishBase. Froese, Rainer; Pauly, Daniel (editors).
* ↑ Schelly, R.C. i M.L.J. Stiassny, 2004. Revision of the Congo River Lamprologus Schilthuis, 1891 (Teleostei: Cichlidae), with descriptions of two new species. Am. Mus. Novit. 3451:40 p.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C. i M. Poll, 1991. Lamprologus. p. 218-225. A J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Supercopa libanesa de futbol

La Supercopa libanesa de futbol és una competició futbolística del Líban que enfronta els campions de lliga i copa.

## Historial

Font:
| No. | Temporada | Campió | Resultat | Finalista |
| 1r | 1996 | Ansar | 2–0 | Nejmeh |
| 2n | 1997 | Ansar | 1–0 | Nejmeh |
| 3r | 1998 | Ansar | 4–2 | Homenmen |
| 4t | 1999 | Ansar | 2–2 (p) | Homenmen |
| 5è | 2000 | Nejmeh | 2–0 | Shabab Sahel |
| 6è | 2002 | Nejmeh | 3–3 (p) | Ansar |
| 7è | 2004 | Nejmeh | 2–0 | Ahed |
| 8è | 2005 | Ahed | 2–1 | Nejmeh |
| 9è | 2008 | Ahed | 3–1 | Mabarra |
| 10è | 2009 | Nejmeh | 0–0 (p) | Ahed |
| 11è | 2010 | Ahed | 1–0 | Ansar |
| 12è | 2011 | Ahed | 3–1 | Safa |
| 13è | 2012 | Ansar | 1–0 | Safa |
| 14è | 2013 | Safa | 1–0 | Shabab Sahel |
| 15è | 2014 | Nejmeh | 4–1 | Salam Zgharta |
| 16è | 2015 | Ahed | 1–0 | Tripoli |
| 17è | 2016 | Nejmeh | 2–0 | Safa |
| 18è | 2017 | Ahed | 2–0 | Ansar |
| 19è | 2018 | Ahed | 1–0 | Nejmeh |
| 20è | 2019 | Ahed | 2–1 | Ansar |
| 21è | 2021 | Ansar | 2–2 (p) | Nejmeh |

## Referències

* ↑ «Lebanon - List of Cup Winners». RSSSF.

## Enllaços externs

* RSSSF
# Panopeu (Fòcida)

* Per a altres significats, vegeu «Panopeu».
Panopeu (grec antic: Πανοπεύς, llatí: Panopeus) fou una antiga ciutat de la Fòcida situada a prop de la frontera amb Beòcia, entre les ciutats de Daulis i Queronea. Habitada segons la llegenda pels flegieus, el seu rei, Esquedi, i el seu germà, van dirigir el contingent d'aquesta ciutat i d'altres a la guerra de Troia. Homer la menciona al Catàleg de les naus de la Ilíada.
Pausànias diu que estava situada a 20 estadis de Queronea i a 7 de Daulis, però probablement erra en la darrera distància, perquè les ruïnes de Daulis són a uns 27 estadis. Panopeu era famosa perquè tenia la tomba de Tici, un gegant fill de Zeus que va voler violar Leto quan anava camí de Delfos, i va ser mort en aquell lloc per Apol·lo i Àrtemis, segons que diu Homer a l'Odissea.
Heròdot diu que Xerxes I de Pèrsia a les Guerres mèdiques va destruir la ciutat, que després els seus habitants van reconstruir. Però el rei Filip II de Macedònia la va tornar a destruir l'any 346 aC. L'any 198 aC, els romans la van ocupar al primer assalt, diu Titus Livi, i segons Plutarc va ser destruïda una tercera vegada durant la Primera Guerra Mitridàtica entre Sul·la i el general Arquelau.
Pausànias diu que la ciutat tenia 7 estadis de circuit, però que al seu temps (segle i), de la ciutat només quedaven unes quantes barraques vora d'un torrent. Diu que la tomba de Tici ocupava l'espai d'un estadi, ja que era un gegant.
Les seves ruïnes són a Aio Vlasi (Άγιος Βλάσης), a prop de l'antiga Queronea. Resta una bona part de la muralla.

## Notes

* ↑ segons el Diccionari Grec-Català, sub voce.

## Referències

* ↑ Smith, William 8ed.). «Panopeus». Dictionary of Greek and Roman Geography (1854). [Consulta: 28 gener 2021].